INTUCH ลั่นกลองผู้ถือหุ้นประชุม 1 ต.ค.นี้ พุ่งเป้าเปลี่ยนกรรมการชุดใหญ่!?
INTUCH ลั่นกลองเรียกประชุมวิสามัญผู้ถือหุ้น ครั้งที่ 1/2564 ผ่านระบบออนไลน์ 1 ต.ค.64 พุ่งเป้าเปลี่ยนกรรมการชุดใหญ่!? เล็งเพิ่มเป็น 11 คน จากเดิม 10 คน
INTUCH ลั่นกลองเรียกประชุมวิสามัญผู้ถือหุ้น ครั้งที่ 1/2564 ผ่านระบบออนไลน์ 1 ต.ค.64 พุ่งเป้าเปลี่ยนกรรมการชุดใหญ่!?
29 ส.ค. 2564

บริษัท อินทัช โฮลดิ้งส์ จำกัด (มหาชน) หรือ INTUCH แจ้งผ่านตลาดหลักทรัพย์แห่งประเทศไทย (ตลท.) ว่า ด้วยที่ประชุมคณะกรรมการบริษัท เมื่อวันที่ 27 สิงหาคม 2564 เวลา มีมติให้เรียกประชุมวิสามัญผู้ถือหุ้นครั้งที่ 1/2564 ในวันที่ 1 ตุลาคม 2564 เวลา 10.00 น. ในรูปแบบการประชุมผ่านสื่ออิเล็กทรอนิกส์ (E-EGM) เพียงอย่างเดียว โดยกำหนดรายชื่อผู้ถือหุ้น (Record date) ที่มีสิทธิเข้าร่วมประชุมวิสามัญผู้ถือหุ้นครั้งที่ 1/2564 ในวันที่10 กันยายน 2564
โดยมีระเบียบวาระการประชุมที่สำคัญ คือ วาระที่ 2 พิจารณาเพิ่มจำนวนกรรมการบริษัทจากจำนวน 10 ท่าน เป็น 11 ท่าน และวาระที่ 3 พิจารณาแต่งตั้งกรรมการ
ทั้งนี้ มอบอำนาจให้ประธานเจ้าหน้าที่บริหารหรือเลขานุการบริษัท เป็นผู้มีอำนาจภายใต้ข้อจำกัดของกฎหมายในการแก้ไขวัน เวลา รูปแบบ และสถานที่ สำหรับการประชุมผู้ถือหุ้นดังกล่าว
อย่างไรก็ดีบริษัทจะเผยแพร่หนังสือเชิญประชุมวิสามัญผู้ถือหุ้นครั้งที่ 1/2564และเอกสารประกอบการประชุม รวมทั้งรายละเอียดข้อมูลกรรมการและขั้นตอนการเข้าร่วมประชุมให้ท่านผู้ถือหุ้นทราบผ่านเว็บไซต์ของบริษัทที่ www.intouchcompany.com และเว็บไซต์ตลาดหลักทรัพย์แห่งประเทศไทยที่ www.set.or.th ต่อไป